คืออยากถามว่าถ้าเอากันอยู่แล้วถุงยางหลุดในช่องคลอดแต่แฟนเรายังไม่เสร็จและรู้ทันทีว่าถุงยางหลุดในช่องคลอดและรีบเอาออกมาแบบนี้มีสิทธิ์ท้องมั้ยคะแต่แฟนหลั่งนอกกว่าจะเสร้จก็หลายนาทีเลยค่ะ
สวัสดีค่ะ การที่ถุงยางหลุดออกจากอวัยวะเพศชายเข้าไปในช่องคลอดระหว่างการมีเพศสัมพันธ์นั้น มีโอกาสที่น้ำอสุจิจะเล็ดลอดออกมาจากถุง เข้าสู่ช่องคลอด และผ่านเข้าไปผสมกับไข่ได้ จึงมีโอกาสตั้งครรภ์ได้นะคะในกรณีนี้มีข้อบ่งชี้การใช้ยาคุมฉุกเฉินภายใน 72 ชั่วโมงหลังการมีเพศสัมพันธ์ เพื่อลดโอกาสการตั้งครรภ์ที่อาจจะเกิดขึ้น ถ้าได้กินภายในเวลา 72 ชั่วโมง กินครบ โอกาสตั้งครรภ์ลดลงไปได้ 80-90%หลังจากนี้ให้สังเกตรอบเดือน หรืออาจซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป